તમે એક વાત માર્ક કરજો – જે વ્યક્તિ લાઇફમાં સતત ગ્રહોના નડતરના ઉપાય કરવામાં ડૂબેલી રહેતી હશે તે વ્યક્તિ ક્યારેય સફળતાના શિખર સુધી નહિ પહોંચી હોય અને જે વ્યક્તિએ ગ્રહોનાં નડતરની કશી પરવા જ નહિ કરી હોય કે નડતરનો કોઈ ભય નહિ રાખ્યો હોય એને સફળતાના શિખર સુધી પહોંચતાં કોઈ રોકી નહિ શક્યું હોય! ‘સાહસ’ નામના પાસવર્ડ વડે એક વખત જે વ્યક્તિ લોગ-ઇન થઈ જાય છે એના જીવનમાં પ્રેરણા અને પ્રોત્સાહન સતત ડાઉનલોડ થતાં રહે છે અને નિરાશા સતત ડિલીટ થતી રહે છે. કુદરતે કોઈનાય માટે ગુડલક અથવા બેડલકનું નિર્માણ કર્યું જ નથી, એનું નિર્માણ તો વ્યક્તિએ પોતે જ કરવાનું હોય છે! સોબત અને સાહસિકતા આ બે બાબતો સફળતાની માસ્ટર-કી છે, તેમ નિષ્ફળતાની પણ માસ્ટર-કી છે એ યાદ રાખવાની જરૂર છે.